《清边生战场》
宋代·林希逸

已洗天河甲，边清国愈强。谁生今日衅，战似古沙场。

不见狼烟久，俄惊雁塞荒。风悲苔染血，月射骨如霜。

榆柳依然好，干戈有底忙。李华真健笔，吊古思凄凉。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。